
			
======================================================================
LibreOffice 3.4 LasiMani
======================================================================

Jaunāko šī faila atjauninājumu meklējiet http://www.libreoffice.org/welcome/readme.html

Šis fails satur svarīgu informāciju par LibreOffice programmatūru. Iesakām šo failu rūpīgi izlasīt, pirms sākt instalēšanu.

LibreOffice kopiena ir atbildīga par šī produkta izstrādāšanu un aicina jūs apsvērt piedalīties kā kopienas dalībniekam. Ja esat jauns lietotājs, varat apmeklēt LibreOffice vietni, kur atradīsiet daudz informācijas par LibreOffice projektu un ap tā esošajām kopienām. Ejiet uz http://www.libreoffice.org/.
			
Vai LibreOffice tiešām ir brīvs katram lietotājam?
----------------------------------------------------------------------

LibreOffice var brīvi lietot katrs. Jūs varat instalēt LibreOffice uz tik datoriem, cik vēlaties, un izmantot jebkuriem mērķiem (tai skaitā komerciāliem, valsts iestādēs un izglītībai). Sīkākai informācijai skatiet licences tekstu, kas nāk kopā ar LibreOffice.
			
Kāpēc LibreOffice ir brīvs katram lietotājam?
----------------------------------------------------------------------

Jūs varat kopēt LibreOffice bez maksas, jo individuāli veidotāji un kooperatīvie sponsori ir projektējuši, izstrādājuši, testējuši, tulkojuši, dokumentējuši, atbalstījuši, reklamējuši un palīdzējuši daudzos citos veidos padarīt LibreOffice par to, kas tas ir šodien – pasaules vadošā atvērtā pirmkoda biroja programmatūru.

Ja novērtējat mūsu pūles un vēlaties nodrošināt, ka  LibreOffice turpina būt pieejams arī nākotnē, lūdzu, apsveriet iespēju atbalstīt projektu. Skatiet  http://www.documentfoundation.org/contribution/, lai uzzinātu vairāk. Katrs var veikt ieguldījumu.
			
----------------------------------------------------------------------
Instalēšanas piezīmes
----------------------------------------------------------------------
			
Sistēmas prasības
----------------------------------------------------------------------

* Mac OS X 10.4(Tiger) vai jaunāks
* Intel vai PowerPC procesors
* 512 MB RAM
* Līdz 800 MB brīvas vietas uz diska
* 1024 x 768 liela ekrāna izšķirtspēja (ieteicama lielāka) ar vismaz 256 krāsām

* Microsoft Windows 2000 (Service Pack 4 vai augstāka), XP, Vista vai Windows 7
* Pentium savietojams dators (ieteicams Pentium III vai Athlon)
* 256 MB RAM (ieteicams 512 MB RAM)
* Līdz 1.5 GB brīvas vietas uz diska
* 1024x768 liela ekrāna izšķirtspēja (ieteicama lielāka) ar vismaz 256 krāsām

Lūdzu, ņemiet vērā, ka instalēšanai ir nepieciešama administrātora pieeja.

LibreOffice reģistrēšanu par noklusēto programmu Microsoft Office formātu atvēršanai var uzspiest vai aizliegt, izmantojot šādus instalātora komandrindas parametrus:

* /msoreg=1 piespiedīs reģistrēt LibreOffice par noklusēto programmu Microsoft Office formātiem.
* /msoreg=0 neļaus reģistrēt LibreOffice par noklusēto programmu Microsoft Office formātiem.

Ja veicat administratīvo instalēšanu, izmantojot setup /a, jums jāpārliecinās ka sistēmā ir instaēts fails msvc90.dll. Tas nepieciešams lai varētu palaist LibreOffice pēc administratīvās instalēšanas. Šo failu varat ielādēt no http://www.microsoft.com/downloads/details.aspx?familyid=9B2DA534-3E03-4391-8A4D-074B9F2BC1BF

Lūdzu, ņemiet vērā, ka instalēšanai ir nepieciešama administrātora pieeja.

Parasti ir ieteicams instalēt LibreOffice ar instalēšanas metodēm, ko iesaka jūsu Linux distribūcija (piemēram, Ubuntu programmatūras centrs, ja izmantojat Ubuntu Linux). Tas parasti ir vienkāršākais veids, kā iegūt instalāciju, kas ir optimāli integrēta jūsu sistēmā. LibreOffice varētu jau būt uzinstalēts pēc noklusējuma, kad instalējāt savu Linux operētājsistēmu.

Šis "savrupais" LibreOffice instalators ir paredzēts lietotājiem, kam vajag priekšskatījumus, ir īpašas vajadzības un netipiskām situācijām.

* Linux kodola versija 2.6.18 vai jaunāka;
* glibc2 versija 2.5 vai jaunāka;
* gtk versija 2.10.4 vai jaunāka;
* Pentium savietojams dators (ieteicams Pentium III vai Athlon);
* 256 MB RAM (ieteicams 512 MB RAM);
* Līdz 1.55 GB brīvas vietas uz diska;
* X Serveris ar 1024x768 pikseļus lielu izšķirtspēju (ieteicama lielāka) un vismaz 256 krāsām;
* Gnome 2.16 vai jaunāku, ar gail 1.8.6 un at-spi 1.7 pakotnēm (nepieciešams asistējošo tehnoloģiju rīkiem), vai cita savietojama grafiskā lietotāja saskarne (piemēram, KDE).

Linux distribūcijas ir daudz un dažādas un pat vienas distribūcijas ietvaros var būt dažādas instalēšanas opcijas (KDE vai Gnome, utt.). Dažas distribūcijas nodrošina pašas savu 'vietējo'  LibreOffice versiju, kam var būt citādas iespējas nekā kopienas LibreOffice. Dažreiz iespējams instalēt kopienas LibreOffice versiju blakus 'vietējai' versijai. Bet parasti drošāk ir noņemt 'vietējo' versiju pirms instalēt kopienas versiju. Vairāk par šo tēmu meklējiet savas distribūcijas dokumentācijā.

Labā prakse ir izveidot sistēmas un datu rezerves kopiju pirms noņemiet vai instalējiet programmatūru.

Lūdzu, pārliecinieties, ka sistēmas pagaidu mapē ir pietiekami daudz brīvas vietas, un pārliecinieties, ka jums ir piešķirtas gan rakstīšanas, gan lasīšanas, gan izpildes tiesības. Pirms instalēšanas sākšanas, aizveriet visas citas programmas.
			
LibreOffice instalēšana uz Debian/Ubuntu bāzētām Linux sistēmām
----------------------------------------------------------------------

Ja jums jau ir uzinstalēta iepriekšējā LibreOffice versija, tad pirms turpināt, jums vajadzēs to noņemt. Tas aprakstīts sadaļā "Iepriekšējās LibreOffice versijas noņemšana". Savukārt instrukcijas LibreOffice valodas pielāgošanai ir atrodamas sadaļā "Valodas pakas instalēšana".

Atspiediet lejupielādēto arhīvu un atveriet jaunizveidoto mapi. Tās nosaukums sākas ar tekstu "LibO_", versijas numuru un platformas tipu.

Tajā atrodas mape "DEBS". Atveriet to.

Veiciet labo klikšķi mapē un izvēlieties "Atvērt terminālī". Parādīsies termināļa logs. No komandrindas termināļa logā ievadiet sekojošo komandu (pirms komandas izpildes jums prasīs jūsu root lietotāja paroli):

sudo dpkg -i *.deb

Augšējā dpkg komanda veic pirmo instalēšanas procesa daļu. Lai pabeigtu procesu, jums jāuzinstalē darbvirsmas integrācijas pakotnes. Lai to veiktu, mainiet mapi uz "desktop-integration" mapi, kas ir "DEBS" mapē, izmantojot sekojošo komandu:

cd desktop-integration

Tagad atkal izpildiet komandu dpkg:

sudo dpkg -i *.deb

Instalēšanas process nu ir pabeigts, visām LibreOffice lietotņu ikonām vajadzētu būt Lietotnes/Birojs izvēlnē.
			
LibreOffice instalēšana uz Fedora, Suse, Mandriva un citām Linux sistēmām, kas izmanto RPM pakotnes
----------------------------------------------------------------------

Ja jums jau ir uzinstalēta iepriekšējā LibreOffice versija, tad pirms turpināt, jums vajadzēs to noņemt. Tas aprakstīts sadaļā "Iepriekšējās LibreOffice versijas noņemšana". Savukārt instrukcijas LibreOffice valodas pielāgošanai ir atrodamas sadaļā "Valodas pakas instalēšana".

Atspiediet lejupielādēto arhīvu un atveriet jaunizveidoto mapi. Tās nosaukums sākas ar tekstu "LibO_", versijas numuru un platformas tipu.

Šī mape satur apakšmapi "RPMS". Mainiet mapi uz "RPMS" mapi.

Veiciet labo klikšķi mapē un izvēlieties "Atvērt terminālī". Parādīsies termināļa logs. No komandrindas termināļa logā ievadiet sekojošo komandu (pirms komandas izpildes jums prasīs jūsu root lietotāja paroli):

Uz Fedora bāzētām sistēmām: su -c 'yum install *.rpm'

Uz Mandriva bāzētām sistēmām: sudo urpmi *.rpm

Uz citām RPM bāzētām sistēmām (Suse, u.c.): rpm -Uvh *.rpm

Augšējā komanda veic pirmo instalēšanas procesa daļu. Lai pabeigtu procesu, jums jāuzinstalē darbvirsmas integrācijas pakotnes. Lai to veiktu, mainiet mapi uz "desktop-integration" mapi, kas ir "RPMS"" mapē, izmantojot sekojošo komandu:

cd desktop-integration

Tagad izpildiet instalēšanas komandu atkal:

Uz Fedora bāzētām sistēmām: su -c 'yum install *redhat*.rpm'

Uz Mandriva bāzētām sistēmām: sudo urpmi *mandriva*.rpm

Uz citām RPM bāzētām sistēmām (Suse, uc.): rpm -Uvh *suse*.rpm

Instalēšanas process nu ir pabeigts, visām LibreOffice lietotņu ikonām vajadzētu būt Lietotnes/Birojs izvēlnē.
			
Piezīmes par integrēšanu darbvirsmā Linux distribūcijām, kas nav aprakstītas instalēšanas instrukcijās augstāk
----------------------------------------------------------------------

LibreOffice vajadzētu varēt viegli uzinstalēt uz citām Linux distribūcijām, kas nav aprakstītas šajās instrukcijās. Galvenās atšķirības varētu būt integrēšana darbvirsmā.

desktop-integration mape satur arī pakotni ar nosaukumulibreoffice3.3-freedesktop-menus-3.3.1.noarch.rpm (vai līdzīgu). Šī ir pakotne visām Linux distribūcijām, kas atbalsta Freedesktop.org specifikācijas/rekomendācijas (http://en.wikipedia.org/wiki/Freedesktop.org), un ir tā tiek nodrošināta Linux distribūcijām, kas nav apskatītas iepriekš minētajās instrukcijās.
			
Valodas pakas instalēšana
----------------------------------------------------------------------

Lejupielādējiet valodas paku sev vēlamajai valodai un platformai. Tās ir pieejamas no tās pašas vietas, kur atradās galvenais instalācijas arhīvs. No Nautilus failu pārvaldnieka, atspiediet lejupielādēto arhīvu mapē (piemēram, uz darbvirsmas). Pārliecinieties, ka esat izgājis no visām LibreOffice lietotnēm (tai skaitā no ātrā palaidēja, ja tas ir startēts).

Atveriet mapi, kurā lejupielādējāt valodas paku.

Tagad atveriet mapi, kas tika izveidota atspiešanas procesā. Piemēram, franču valodas paka 32-bitu Debian/Ubuntu bāzētām sistēmām mapes nosaukums ir LibO_ un klāt vēl versijas informācija un Linux_x86_langpack-deb_fr.

Tagad atveriet mapi, kura satur pakotnes, kuras jāinstalē. Uz Debian/Ubuntu bāzētām sistēmām mapes nosaukums ir DEBS. Uz Fedora, Suse vai Mandriva sistēmām mape ir RPMS.

No Nautilus failu pārvaldnieka, veiciet labo klikšķi uz mapes un izvēlieties "Atvērt terminālī". Tikko atvērtajā termināļa logā izpildiet komandu, lai instalētu valodas paku (visām komandām zemāk varētu prasīt root lietotāja paroli):

Uz Debian/Ubuntu bāzētām sistēmām: sudo dpkg -i *.deb

Uz Fedora bāzētām sistēmām: su -c 'yum install *.rpm'

Uz Mandriva bāzētām sistēmām: sudo urpmi *.rpm

Citām RPM lietojošām sistēmām (Suse, u.c.): rpm -Uvh *.rpm

Tagad palaidiet kādu no LibreOffice lietotnēm, piemēram, Writer. Ejiet uz izvēlni "Rīki" (Tools) un izvēlieties "Opcijas" (Options). Opciju dialoglodziņā klikšķiniet uz "Valodas iestatījumi" (Language Settings) un izvēlieties "Valodas" (Languages). Sarakstā "Lietotāja saskarne" (User interface) norādiet valodu, kuru tikko uzinstalējāt. Ja vēlaties, dariet to pašu ar "Lokāles iestatījumi" (Locale setting), "Noklusētā valūta" (Default currency), un"Noklusētās valodas dokumentiem" (Default languages for documents).

Pēc iestatījumu pieregulēšanas, spiediet 'Labi' (OK). Dialoglodziņš aizvērsies un jūs redzēsiet paziņojumu, ka izmaiņas stāsies spēkā pēc iziešanas no LibreOffice un tā atkārtotas palaišanas (atcerieties, ka jāiziet arī no ātrā palaidēja, ja tas ir palaists).

Nākamo reizi palaižot LibreOffice, tiks startēta valoda, kuru jūs tikko uzinstalējāt.
			
----------------------------------------------------------------------
Problēmas ar programmas palaišanu
----------------------------------------------------------------------

Dažādus sarežģījumus LibreOffice palaišanā (piem. programmas uzkāršanos) kā arī problēmas ar datora displeju mēdz radīt video kartes draiveri. Ja rodas šādas problēmas, atjauniniet videokartes draiveri vai arī mēģiniet lietot draiveri, kas tiek piedāvāts kopā ar jūsu operētājsistēmu. Ja rodas problēmas ar 3D objektiem, tās var atrisināt deaktivizējot OpenGL lietošanu, to var izdarīt pie 'Rīki - Opcijas - LibreOffice - Skats - 3D skats'.
			
----------------------------------------------------------------------
ALPS/Synaptics piezīmjdatoru skārienjūtīgie paneļi Windows vidē
----------------------------------------------------------------------

Dažādu Windows draiveru problēmu dēļ jūs nevarat ritināt LibreOffice dokumentus, slidinot pirkstu pār piezīmjdatoru ALPS/Synaptics skārienpalikņiem.

Lai aktivizētu ritināšanu ar ALPS/Synaptics skārienpalikņiem, pievienojiet sekojošas rindiņas "C:\Program Files\Synaptics\SynTP\SynTPEnh.ini" konfigurācijas failam un pārstartējiet datoru.

[LibreOffice]

FC = "SALFRAME"

SF = 0x10000000

SF |= 0x00004000

Dažādās Windows versijās šī konfigurācijas faila atrašanās vieta var atšķirties.
			
----------------------------------------------------------------------
Mozilla adrešu grāmatas draiveris
----------------------------------------------------------------------

Mozilla adrešu grāmatas draiverim ir nepieciešama SUNWzlib pakotne. Šī pakotne nav iekļauta minimālajā Solaris operētājsistēmas instalācijā. Ja jums ir vajadzīga Mozilla adrešu grāmatiņa, ar "pkgadd" komandas palīdzību pievienojiet trūkstošo Solaris operētājsistēmas pakotni.
			
----------------------------------------------------------------------
Īsinājumtaustiņi
----------------------------------------------------------------------

LibreOffice kā īsinājumtaustiņus  var lietot tikai tās taustiņu kombinācijas, kas netiek lietotas operētājsistēmā. Ja kāda LibreOffice taustiņu kombinācija nedarbojas kā aprakstīs LibreOffice dokumentācijā, pārbaudiet, vai to nav aizņēmusi operētājsistēma. Lai atrisinātu iespējamo konfliktu, varat izmainīt operētājsistēmai piesaistītās taustiņu kombinācijas. Pretējā gadījumā varat izmainīt gandrīz jebkuru LibreOffice taustiņu kombināciju. Sīkāku informāciju lasiet  LibreOffice dokumentācijā vai savas operētājsistēmas dokumentācijā.

LibreOffice lietotnes palīdzības sistēma var izmantot tastatūras kombinācijas, kas pieejamas tikai uz PC tastatūrām.
			
----------------------------------------------------------------------
Failu slēgšana
----------------------------------------------------------------------

Failu slēgšana noklusēti ir ieslēgta LibreOffice. Tīklā, kas izmanto Network File System protokolu (NFS), jābūt aktīvam slēgšanas dēmonam NFS klientiem. Lai atslēgtu failu slēgšanu, atveriet soffice skriptu un izmainiet rindu "export SAL_ENABLE_FILE_LOCKING" uz "# export SAL_ENABLE_FILE_LOCKING". Ja atslēgsiet failu slēgšanu, netiks kontrolēta rakstīšanas piekļuve dokumentiem.

Brīdinājums: Aktivizēta failu slēgšanas iespēja var radīt problēmas Solaris operētājsistēmas 2.5.1 un 2.7 versijās, lietojot tās kopā ar Linux NFS 2.0. Ja jūsu sistēma atbilst šiem nosacījumiem, iesakām neizmantot failu slēgšanas iespēju, pretējā gadījumā  LibreOffice uzkārsies katru reizi, kad mēģināsiet atvērt kādu failu mapē, kas piemontēta ar NFS palīdzību.
			
----------------------------------------------------------------------
Grafikas veiktspēja
----------------------------------------------------------------------

Pēc noklusējuma, LibreOffice dod priekšroku skaistai grafikai, nevis ātrumam. Ja grafika ir lēna, varētu palīdzēt izslēgšana 'Rīki - Opcijas - LibreOffice - Skats - Izmantot nogludināšanu'.
			
----------------------------------------------------------------------
Problēmas ar dokumentu sūtīšanu pa e-pastu no  LibreOffice
----------------------------------------------------------------------

Problēmas, kas rodas sūtot dažu versiju dokumentus pa e-pastu izmantojot 'Fails - Sūtīt - Dokumentu kā e-pastu' vai 'Dokumentu kā PDF pielikumu' rodas dēļ Windows sistēmas failu "Mapi" (Messaging Application Programming Interface), kas rada problēmas ar dažām failu versijām. Diemžēl šo problēmu nevar sašaurināt līdz ierobežotam versiju lokam. Sīkāku informāciju meklējiet http://www.microsoft.com zināšanu datubāzē saistībā ar "mapi dll"
			
----------------------------------------------------------------------
Svarīgas pieejamības piezīmes
----------------------------------------------------------------------

Lai iegūtu informāciju par LibreOffice pieejamības iespējam, skatiet http://www.libreoffice.org/accessibility/
			
----------------------------------------------------------------------
Lietotāju atbalsts
----------------------------------------------------------------------

Galvenā atbalsta lapa http://www.libreoffice.org/support/ piedāvā dažādas palīdzības iespējas darbā ar LibreOffice. Jūsu jautājumam varbūt jau ir atbilde - pārbaudiet kopienas forumu http://www.documentfoundation.org/nabble/ vai meklējiet 'users@libreoffice.org' e-pasta sarakstes arhīvos http://www.libreoffice.org/lists/users/. Varat sūtīt jautājumus uz users@libreoffice.org. Kā pierakstīties šim sarakstam (lai saņemtu atbildes) ir aprakstīts šajā lapā: users+subscribe@libreoffice.org.

Tāpat ieskatieties mūsu biezāk uzdoto jautājumu sadaļā http://www.libreoffice.org/faq/.
			
----------------------------------------------------------------------
Kļūdu un problēmu ziņošana
----------------------------------------------------------------------

Pašlaik mūsu kļūdu ziņošanas, izsekošanas un risināšanas sistēma ir BugZilla, kas kas atrodas https://bugs.freedesktop.org/. Mēs mudinām visus lietotājus iesaistīties kļūdu un problēmu ziņošanā, kas var gadīties uz jūsu platformas. Aktīva ziņošana par programmas nepilnībām ir viena no vērtīgākajām atbalsta formām šī produkta pilnveidošanai un uzlabošanai, ko var veikt lietotāju komūna LibreOffice uzlabošanai.
			
----------------------------------------------------------------------
Kā iesaistīties 
----------------------------------------------------------------------

LibreOffice kopiena iegūtu ļoti daudz no jūsu aktīvas līdzdalības šajā svarīgajā atvērtā pirmkoda projektā.

Jau kā lietotājam jums ir svarīga loma šīs biroja programmatūras izstrādes procesā, tāpēc mēs gribētu mudināt jūs piedalīties vēl aktīvāk, kļūstot par pastāvīgu mūsu kopienas atbalstītāju. Lūdzu, pievienojieties un apskatiet mūsu lietotāju lapu http://www.libreoffice.org/contribution/
			
Kā sākt
----------------------------------------------------------------------

Labākais veids, kā sākt atbalstīt, ir pierakstīties kādā no adresātu sarakstiem un kādu brīdi sekojot līdzi visam tajā notiekošajam. Tas jums ļaus iepazīties ar dažādiem aktuāliem jautājumiem, kas ir risināti kopš LibreOffice pirmkods tika pirmoreiz publicēts 2000. gada oktobrī. Kad esat iepazinies ar notiekošo, viss, kas jums jāizdara ir jānosūta iepazīšanās e-pasts un jāsāk piedalīties. Ja atklātā pirmkoda vide jums nav sveša, varat ieskatīties mūsu darāmo darbu sarakstā, iespējams, tur ir kas tāds, kur jūs vēlētos palīdzēt http://www.libreoffice.org/develop/.
			
Abonēt
----------------------------------------------------------------------

Šīs ir daži no adresātu sarakstiem, kurus jūs varat abonēt: http://www.libreoffice.org/contribution/

* Ziņas: announce@documentfoundation.org *ieteicams visiem lietotājiem* (maza informācijas plūsma) 
* Galvenais lietotāju forums: users@libreoffice.org *viegls veids kā iesaistīties diskusijā* (liela plūsma)
* Mārketinga projekts: marketing@libreoffice.org *pēc izstrādes* (kļūst noslogots)
* Galvenā izstrādātāju sarakste: libreoffice@lists.freedesktop.org (liela plūsma)
			
Pievienojieties vienam vai vairākiem projektiem
----------------------------------------------------------------------

Jūs varat sniegt nopietnu ieguldījumu šī svarīgā projekta izstrādē un attīstībā, pat ja jums ir ierobežotas programmēšanas zināšanas. Jā, tieši jūs!

Mēs ceram, ka jums patiks strādāt ar jauno LibreOffice 3.4 un jūs mums pievienosieties tiešsaistē.

LibreOffice kopiena
			
----------------------------------------------------------------------
Lietots / adaptēts pirmkods
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.